જી.પી.એસ. (ગ્લોબલ પોઝિસન સિસ્ટમ)નો ઉપયોગ કરી ગુજરાતમાં અંગ્રેજી દારૂનો જથ્થો લઇને આવેલા બે કેરીયરોને રૂપિયા 20.25 લાખના દારૂ સાથે વડોદરા ક્રાઇમ બ્રાંચે ઝડપી પાડ્યા છે. પોલીસે અંગ્રેજી દારૂ અને ટ્રક મળી કુલ રૂપિયા 32 લાખનો મુદ્દામાલ કબજે કરી કાર્યવાહી હાથ ધરી છે. આગામી દિવસોમાં શરૂ થઇ રહેલા ગણેશત્સોવ શાંતિપૂર્ણ વાતાવરણમાં પસાર થાય તે માટે શહેર પોલીસ તંત્ર દ્વારા ચુસ્ત પોલીસ બંદોબસ્ત ગોઠવી દેવાનું આયોજન કરવામાં આવ્યું છે. આ સાથે શહેરમાં દેશી-ઇંગ્લીશ દારુનું વેચાણ ન થાય તેમજ ગુજરાત બહારથી દારૂ ન આવે તે માટે શહેર પોલીસ તંત્ર દ્વારા બાજ નજર ગોઠવી દેવામાં આવી છે.